મોદી સરકાર દ્વારા જ્યાં 8 નવેમ્બરે એન્ટી બ્લેક મની ડે મનાવાઇ રહ્યો છે ત્યાં જ બીજી તરફ એક મોટો ખુલાસો થયો છે. પનામા પેપર્સ બહાર આવ્યાના 18 મહિના થયા છે. આ અંગે બંન્ને ખુલાસા જર્મનીના એક ન્યૂઝપેપર Suddeutsche Zeitung કર્યા હતા. આ ખુલાસા કરવા માટે આંતરાષ્ટ્રીય કંસોર્ટિયમ ઓફ ઇંવેસ્ટિગેટિવ જર્નાલિસ્ટની તરફથી તપાસ કરવામાં આવી હતી. ઉલ્લેખનીય છે કે આ કંસોર્ટિયમ 96 મીડિયા ઓર્ગેનાઇઝેશન સાથે પાર્ટનરશીપ કરીને આ કામ કરે છે. આ 1.34 કરોડના દસ્તાવેજોના સેટને પેરાડાઇઝ પેપર્સ નામ આપવામાં આવ્યું છે. જે દ્વારા વિદેશી કંપનીઓ અને 19 ટેક્સ હેવન દેશોની વાત કરવામાં આવી છે. જો કે આ મામલે ભારતમાં ઇન્ડિયન એક્સપ્રેસે 10 મહિના સુધી તપાસ કરી છે. અને ભારતીયોની એક વધુ લિસ્ટ નીકાળી છે. ત્યારે ધ ઇન્ડિયન એક્સપ્રેસ જે જાણકારી મેળવી છે આ મામલે તે મુજબ તેણે એક 40 પાનાનો રિપોર્ટ છાપ્યો છે. તેમાં બરમૂડાની લો ફર્મ એપ્પલબાય વિષે વધુ તપાસ કરવામાં આવી છે. આ 119 વર્ષ જૂની કંપની છે. આ કોઇ ટેક્સ સલાહકાર કંપની નથી પણ વકીલો, એકાઉન્ટટ્સ, બેંકર્સ અને અન્ય લોકોના નેટવર્કની એક કંપની છે. અને આ નેરવર્કમાં તે જ લોકો જોડાઇ શકે છે જે તેમના ગ્રાહકો માટે વિદેશી કંપનીઓ સાથે સેટ અપ કરવા માંગતા હોય અને તે તેમના બેંક ખાતા મેનેજ કરતા હોય. આ લોકો ટેક્સ બચાવ, રિયલ એસ્ટેટ પ્રોપર્ટી મેનેજમેન્ટ, એરપ્લેન અને યોટ પર ઓછા ટેક્સ અને તેને દુનિયામાં એક થી બીજે છેડે મોકલવાનું કામ કરે છે.